Nationalparken Foreste Casentinesi, Monte Falterona og Campigna

Nationalparken Foreste Casentinesi, Monte Falterona og Campigna eller Parco nazionale delle Foreste Casentinesi, Monte Falterona e Campigna blev oprettet i 1993 i den nordlige del af Appenninerne på et område, som krydser grænserne mellem tre italienske provinser: Forlì-Cesena, Arezzo og Firenze. Vandskellet mellem regionerne Emilia-Romagna og Toscana løber tværs gennem nationalparken.

Geografi 
Landskabet er kendetegnet ved lave bjerge, som består af sedimentbjergarter først og fremmest sandsten, som danner karakteristiske, lagdelte brud på Romagna-siden. På Toscana-siden består bjergene mest af hård kalksten, dækket af en karakteristisk, brun muld med kantede brudstykker af kalken i. Den sydøstlige del af parken er kendetegnet ved et landskab med udstrakte, bølgende skråninger, som afbrydes af nøgne erosionskløfter. Den højeste bjergtop i parken er Monte Falco (1.658 m), hvis nordvendte side danner et sammenhængende natureservat.

Det beskyttede område rummer et af de mest oprindelige skovområder i Europa. Den midterste del består af Foreste Demaniali Casentinesi, hvor man finder Riserva Naturale Integrale di Sasso Fratino, som var det første naturreservat i Italien (fra 1959).

Naturen er præget af menneskelig udnyttelse, og f.eks. består en betydelig del af skoven på Monte Falterone af gammel, uplejet stævningsskov med bøg som det dominerende træ. Øverst finder man gamle sæterområder, som nu mest bruges til vintersport. I det beskyttede område findes mere end 600 km vandreruter. En god adgang til parken kan man få ved at køre fra byen Stia op mod Passo della Calla. Herfra udgår flere afmærkede vandreruter ind i parkens centrale område.

Inddeling 
Parken er opdelt i tre zoner:
 "Zone 1, fuldstændig naturbeskyttelse": med et areal på ca. 924 ha, som omfatter naturreservaterne Sassofratino, Pietra og Monte Falco;
 "Zone 2, beskyttelse": med et areal på ca. 14.892 ha er for størstedelen sammensat af regional statsskov, naturreservaterne Camaldoli, Scodella, Campigna og Badia Prataglia, samt det fredede område Verna;
 "Zone 3, beskyttelse og anvendelse": med et areal på ca. 21.027 ha omfatter de private ejendomme, dele af statsskoven og alle de beboede områder i parken;

Flora 
Parkens flora rummer forskellige arter af 
 Bregner, 
 Almindelig Fjerbregne
 Almindelig Mangeløv

 Padderokker
 Ager-Padderok
 Kær-Padderok
 Elfenbens-Padderok

 Træer
 Ahorn
 Almindelig Ask
 Almindelig Bøg
 Almindelig Humlebøg
 Almindelig Valnød
 Grå-El
 Hvid-Pil
 Manna-Ask
 Rød-El
 Storbladet Lind

 Lianer
 Almindelig Skovranke
 Almindelig Vedbend
 Bittersød Natskygge

 Buske
 Almindelig Blåbær
 Almindelig Hindbær
 Almindelig Hyld
 Peberbusk
 Stedsegrøn Rose

 Flerårige urter
 Almindelig Aftenstjerne
 Almindelig Guldnælde
 Bær-Perikon
 Citron-Melisse
 Hamp-Hjortetrøst
 Hvid Hestehov
 Klæbrig Salvie
 Knoldet Brunrod
 Knoldet Kulsukker
 Park-Brandbæger
 Pulmonaria vallarsae
 Roset-Springklap
 Rundbladet Stenbræk
 Rust-Vandaks
 Svømmende Vandaks
 Vand-Mynte
 Vand-Portulak
 Vejbred-Skeblad

Fauna 
 Fiskeørn
 Grævling
 Italiensk ulv
 Kronhjort
 Musvåge
 Natugle
 Rød ræv
 Rådyr
 Skovmår
 Slørugle
 Vildsvin

Interessante steder 

 Acquacheta – vandfald, som er nævnt i Dantes Guddommelige komedie
 Arno – kilderne på Falterona-bjerget
 Badia Prataglia – Almindelig Bøg
 Camaldoli – kloster
 Campigna – Almindelig Ædelgran
 Castagno d'Andrea – Ægte Kastanje
 Chiusi della Verna – Franciskanske mindesteder
 Fiumicello – mølle
 Ridracoli – opstemmet sø
 Sasso Fratino – det første fuldstændige naturreservat i Italien (1959) 
 Tiberen – kilderne på Fumaiolo-bjerget
 Tredozio- Tramazzo floddalen
 Foresta della Lama – dyreliv

Bibliografi 
 Falzea Raffaella: Vegetazione e Flora di alcune zone umide delle Foreste Casentinesi (Appennino tosco-romagnolo) ed aspetti conservazionistici, , ISBN

Se også 

 Beskyttede naturområder i Emilia-Romagna
 Beskyttede naturområder i Toscana
 Botanisk have i Valbonella

Eksterne links 
 Parkens hjemmeside 
 nazionale delle Foreste Casentinesi, Monte Falterona e Campigna Fælles portal for de italienske naturparker

Nationalparker i Italien
Appenninerne
Toscana
Emilia-Romagna